b'\n_START_ARTICLE_\nPreobrazba (novela)\n_START_SECTION_\nKratka obnova\n_START_PARAGRAPH_\nGlavna oseba v noveli je Gregor Samsa. Po poklicu je trgovski potnik in nanj pritiska celotna dru\xc5\xbeba. Vedno je na poti in premalo naredi. Mo\xc4\x8dno je obremenjen z dru\xc5\xbeino in \xc5\xa1efom. Nekega jutra se zbudi in ugotovi nekaj groznega. Preobrazil se je v mr\xc4\x8des. \xc4\x8cuti no\xc5\xbeice, oklep, obli trebuh in prepri\xc4\x8dan je, da sanja. A ko se prebudi iz sanj, vidi, da je res \xc5\xbeivalski. Doma\xc4\x8di tega ne morejo dojeti. Dogajalni prostor je skr\xc4\x8den na Gregorjevo sobo. Skozi majhno okno vidi nebo, ki je zmeraj pusto, sivo in obla\xc4\x8dno. Dru\xc5\xbeina, v kateri ni ljubezni, se ga sramuje in ga ho\xc4\x8de uni\xc4\x8diti. Tak je zlasti o\xc4\x8de, ki je tiran in ga lovi z metlo ter ga obmetava z jabolki. Mati ga sicer pomirja s svojim blagim glasom, je ljube\xc4\x8da, a ne zmore priti k njemu v sobo, ker se ji gnusi. Sestra je edina, ki mu prina\xc5\xa1a hrano, toda s\xc4\x8dasoma se tudi ona naveli\xc4\x8da in ga vse redkeje obi\xc5\xa1\xc4\x8de. Gregor je pred preobrazbo domov prina\xc5\xa1al pla\xc4\x8do, s katero se je dru\xc5\xbeina pre\xc5\xbeivljala. Sedaj tega ni ve\xc4\x8d, zato dru\xc5\xbeina za\xc4\x8dne oddajati sobe. Sestra bi se rada poro\xc4\x8dila, vendar se ne more zaradi izme\xc4\x8dka v dru\xc5\xbeini. Gregor spozna, da je vsem odve\xc4\x8d in da je neza\xc5\xbeelen. Pomisli na smrt, ki bi ga odre\xc5\xa1ila. Smrt postane re\xc5\xa1itev za mater, o\xc4\x8deta, sestro in tudi Gregorja. Gregor spozna, da se je iz takega \xc5\xbeivljenja najbolje umakniti. Konec novele je zelo pretresljiv: Gregor umre tako, kot umrejo \xc5\xbeu\xc5\xbeelke. Najde ga slu\xc5\xbekinja, pomete na smeti\xc5\xa1nico in odvr\xc5\xbee ven. Gregor je pravzaprav naredil samomor. Po tem se vsi po dolgem \xc4\x8dasu odpravijo na sprehod. O\xc4\x8de in mati opazujeta razposajeno h\xc4\x8der. Ker je mlada in lepa skleneta, da je godna za mo\xc5\xbeitev. Zunanji dogajali prostor se raz\xc5\xa1iri in namesto de\xc5\xbeja posije sonce. Preteklost je pozabljena, bistvena je samo prihodnost.\n_START_SECTION_\nGregor Samsa\n_START_PARAGRAPH_\nGregor je glavna oseba v noveli. Je uradnik, ki se pre\xc5\xbeivlja s potovanjem po dr\xc5\xbeavi in sklepanjem poslov.\n_START_SECTION_\nGreta Samsa\n_START_PARAGRAPH_\nGreta je Gregorjeva sestra, ki je skrbela zanj po preobrazbi, \xc4\x8deprav se ji je gnusil. Igra violino, \xc5\xbeeli pa se vpisati na konservatorij.\n_START_SECTION_\nGregorjev o\xc4\x8de\n_START_PARAGRAPH_\nO\xc4\x8de je do Gregorja zelo grob in ga sovra\xc5\xbei. Preganja ga s palico in ga ne pusti iz sobe. Bil je celo tako grob, da je vanj metal jabolka in ga po\xc5\xa1kodoval. Zaradi te po\xc5\xa1kodbe pa Gregor kasneje tudi umre.\n_START_SECTION_\nGregorjeva mati\n_START_PARAGRAPH_\nIma Gregorja rada, vendar pa se ga po preobrazbi sramuje in ga ne \xc5\xbeeli videti. S\xc4\x8dasoma se omeh\xc4\x8da in za\xc4\x8dne pu\xc5\xa1\xc4\x8dati priprta vrata sobe, da lahko Gregor sli\xc5\xa1i kaj se pogovarjajo in tako ostane del njihovega \xc5\xbeivljenja.'